Wan moa seasonal wokman i ded
Wan Ni-Vanuatu seasonal wokman blong Recognised Seasonal Employer Scheme long New Zealand i ded long wik ia.
Commissioner blong Labour Dipatemen, Murielle Metsan Meltenoven i talem se hemi namba tri ded blong wan seasonal wokman long New Zealand.
Mrs Meltenoven i konfem se seasonal wokman ia i lusum laef from wan stroke we i lid long wan blood clot long brain blong hem.
“Yumi no karem stret yet Corona ripot long blong faenem wanem nao hemi kos blong blood clot ia,” Mrs Meltenoven i talem.
Labour Dipatmen i talem se hemi stap long leit 30’s ronem eli 40 yia.
“Hemia hemi infomesen we yumi karem long paspot mo hemi wan riten seasonal wokman we i minim se hemi bin stap pat long program long ol pas yia vinis,”Mrs Meltenoven i talem.
“Long yumi hemi wan loss long program mo mi wantem serem sori i ko long ol famili.
“Ofis blong mi bae i mekem evri posibol wei blong karem bak bodi blong hem i kambak sef.”
Vanuatu High Commissioner long New Zealand long Wellington mo Consul General long Auckland bae i help blong ripatriatem ded bodi ia i kambak long Vanuatu.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn